विजय माल्या, ललित मोदी, नीरव मोदी, हमारे मेहुल भाई, जतिन मेहता इन सबने भारत का परित्याग किया है। ललित मोदी वाले प्रकरण में तो किस किस का नाम आता था, वो सब तो लोक स्मृति से ग़ायब हो चुका है। इन सबको किसी ने देशद्रोही नहीं कहा। उन लोगों ने भी नहीं कहा जिन्हें देशद्रोही कहने का ठेका मिला हुआ है। भारत के वे सैनिक अफसर भी आहत नहीं हैं जो भारत के लिए जान दे देते हैं। वे भी रिटायरमेंट के बाद इन दिनों टीवी पर कम दिखने लगे हैं। लगता है उनका काम पूरा हो चुका है।